钦定古今图书集成/明伦汇编/氏族典/第190卷 > 萧乌野
## 钦定古今图书集成/明伦汇编/氏族典/第190卷 > 萧乌野

按《辽史萧乌野传》：“乌野，字草隐，其先出兴圣宫分，观
察使塔里直之孙也。性孝悌，尚礼法，雅为乡党所称。
重熙中，补护卫。兴宗见其勤恪，迁护卫太保。佐耶律
仁先平重元乱，以功加团练使。时敌烈部数为邻部
侵扰，民多困弊，命乌野为敌烈部节度使，恤困穷，省
徭役，不数月，部人以安。寻以母老，归养于家。母亡，尢”
极哀毁。服阕，历官兴圣、延庆二宫使，卒。